TVS (saluran TV Malaysia)

TVS (juga boleh dikenali sebagai TV Sarawak) ialah stesen televisyen linear wilayah yang menawarkan aneka hiburan, variasi umum, dan berita dari wilayah Sarawak untuk tatapan seluruh rakyat Malaysia, dan juga seluruh Asia Tenggara dan Asia Timur secara amnya. Ia dimiliki sepenuhnya oleh Sarawak Media Group (SMG), yang merupakan agensi penyiaran televisyen dan media digital milik penuh Kerajaan Sarawak yang ditubuhkan secara rasmi pada 10 April 2018.

Sejarah

 Latar belakang 

Radio Televisyen Malaysia (RTM) pada asalnya merancang untuk melancarkan sebuah stesen televisyen khusus untuk seluruh rakyat wilayah Sarawak sebagai sebahagian daripada perancangan penuh kerajaan untuk pendigitalan siaran televisyen di Malaysia. Perancangan itu, bagaimanapun, tidak membuahkan hasil kerana ianya tidak dilaksanakan. Ia digantikan oleh saluran OKEY pada 21 Mac 2018, malah perancangan stesen televisyen negeri kemudiannya dikendalikan oleh sebuah syarikat swasta, hanya untuk dilancarkan sebagai saluran penstriman.

Lesen stesen penyiaran percuma diberikan melalui suatu pengumuman oleh Sim Kui Hian, Menteri Kerajaan Tempatan dan Perumahan Sarawak. Stesen TVS bersiaran awal pada 10 Oktober 2020 melalui penyedia TV satelit berbayar, Astro, di saluran 122 sempena hari kelahiran Yang di-Pertua Negeri Sarawak sebelum dirasmikan pada keesokan malamnya pada 11 Oktober 2020. TVS merupakan stesen televisyen wilayah terbaharu yang dimiliki sepenuhnya oleh sebuah agensi media dan penyiaran televisyen milik Kerajaan Sarawak sendiri, Sarawak Media Group (SMG).

Pada 12 Oktober 2020, TVS menyiarkan berita terbitan sendiri iaitu Utama TVS. Program berita waktu perdana itu disiarkan secara langsung dari LG12, Lower Ground Floor, Mall 2, CityOne Megamall, No. 1, Jalan Song, 93350 Kuching, Sarawak.

TVS menjadi rakan kongsi strategik dengan Perbadanan Kemajuan Filem Nasional Malaysia (FINAS) dan akan membiayai karya yang dihasilkannya.

TVS kini bersiaran di Astro, MYTV, dan Unifi TV di saluran 122 dalam format definisi tinggi (HD).

Pada 6 Februari 2021, TVS mula bersiaran secara rasmi melalui platform MYTV di saluran 122 menggantikan Channel W yang telah ditamatkan siaran pada 1 Januari 2019.

Pada 29 Oktober 2021, TVS buat kali pertamanya menyiarkan Pembentangan Bajet 2022 secara langsung oleh Menteri Kewangan, Zafrul bin Abdul Aziz.

Pada 1 Oktober 2023, TVS mula bersiaran secara rasmi di Unifi TV saluran 122. Ia bersempena dengan ulang tahun ketiga TVS yang diraikan pada 10 Oktober 2023.

Pada 11 Oktober 2023, Siaran iklan Astro dan blok teleshoping Go Shop telah rasmi dihentikan sepenuhnya.

Pada 31 Disember 2023, TVS akhirnya melancarkan logo terkininya yang berwajah baharu, bersesuaian dengan konsep perpaduan dan keharmonian negeri Sarawak. Logo baharu TVS ini merangkumi tiga warna yang mewakili warna bendera negeri Sarawak, iaitu warna hitam, merah dan kuning. 

Pada tahun 2024, Sarawak Media Group (SMG) berjaya memperluaskan mutu, standard, dan kualiti penyiaran menyeluruh stesen televisyen TVS, dengan membuka dua buah pejabat cawangan TVS yang baharu di luar kawasan Bandaraya Kuching, iaitu di Miri dan Bintulu. Sejurus selepas itu, Sarawak Media Group (SMG) turut membuka ibu pejabat baharunya di Kuala Lumpur, sekaligus menjadikannya sebagai ibu pejabat kedua TVS yang berpangkalan di luar wilayah Sarawak, meskipun ibu pejabat utama TVS kekal beroperasi di Kuching, Sarawak.

Sarawak Media Group (SMG) bakal melaksanakan transformasi menyeluruh penyiaran televisyen dan media digital mulai tahun 2025. Ini termasuk pembaharuan mutu dan format penyiaran televisyen, mewujudkan penambahan sembilan lagi saluran televisyen baharu selain TVS, dan juga penstriman siaran langsung menerusi laman web dan media sosial yang lebih segar, berkualiti, jelas, dan lebih sahih agar dapat diterima oleh semua masyarakat umum, khasnya di seluruh wilayah Sarawak dan seluruh benua Asia Pasifik secara umumnya. Sarawak Media Group (SMG) juga berhasrat untuk menjadikan TV Sarawak (TVS) sebagai stesen penyiaran televisyen dan media digital wilayah setanding dengan Radio Televisyen Malaysia (RTM) (Malaysia), Southern Cross Media Group (Australia), dan juga RTL Deutschland (Jerman).

 TVS menjadi saluran sukan secara penuh untuk Sukma 2024 sebagai Stadium Sukma TVS 1 

Pada 12 hingga 24 Ogos 2024, TVS menghentikan siaran sementara waktu untuk memberi laluan kepada siaran langsung dan siaran ulangan secara penuh iaitu Sukma 2024. Pada hari yang sama, TVS telah rasmi memulakan siaran sukan secara penuh untuk Sukma 2024 yang dikenali sebagai Stadium Sukma TVS 1.TVS penyiar rasmi SUKMA XXI

 Kembali semula kepada rancangan hiburan TVS selepas Sukma 2024 tamat 

Pada 25 Ogos 2024, TVS telah kembali bersiaran seperti biasa selepas Sukma 2024 tamat.

 Penyiar rasmi kejohanan sukan bertaraf antarabangsa 
Mulai tahun 2026, TVS diberi peranan lebih besar untuk menjadi penyiar rasmi bagi beberapa kejohanan sukan berprestij bertaraf antarabangsa, iaitu :
 Kejohanan sukan badminton antarabangsa YONEX All England Open 2026
 BWF Thomas & Uber Cup Finals 2026
 Sukan Asia 2026 di Aichi dan Nagoya, Jepun.
 Sukan SEA 2027 di Malaysia.
 Sukan Olimpik 2028 di Los Angeles, Amerika Syarikat.
 Kejohanan bola sepak seluruh Eropah UEFA Nations League 2028/2029.
 Sukan SEA 2029 di Singapura.
 Penganjuran kejohanan bola sepak antarabangsa Piala Dunia FIFA 2030.
 Sukan Asia 2030 di Doha, Qatar.
 Sukan Olimpik 2032 di Brisbane, Australia.
 Piala Dunia FIFA 2034 di Arab Saudi.

 Media penstriman 

 Aplikasi mudah alih 

 TVS Inspire - Boleh ditonton secara percuma, lebih jelas, dan tanpa sebarang bayaran. Anda hanya perlu mendaftar masuk aplikasi terlebih dahulu.
 Unifi TV app - Terhad kepada pelanggan Unifi TV. Bukan pelanggan Unifi TV juga boleh menstrim TVS dengan mendaftar masuk aplikasi terlebih dahulu.
 MYTV Mana-Mana - Boleh distrim secara percuma untuk semua rakyat Malaysia tanpa perlu mendaftar masuk aplikasi terlebih dahulu.
 Sooka - Percuma untuk semua rakyat Malaysia dengan mendaftar masuk aplikasi terlebih dahulu.

Penyampai Berita TVS
Adlina Rahman
Aida Muliyono
Akma Salleh
Amirah Shawel
Cheryl Syahmina Toh
Claudya Keenu
Connie Grace Ujan
Febbright James
Handy Gui
Lorenzo Issac
Luqman Muhammad
Malissa Sahari
Madeline Dugat
Marzella Sigai
Najib Imran
Odleen Catherny
Priscilla John
Radzi Ahmad
Salasiah Safian
Sheera Abg Mansor
Yusuf Shukri
Zhahrulniza Awang

Bekas Penyampai
Douglas Elliot (kini bersama TV3)
Rueben Gomes

Galeri
Penstriman media digital

Saluran TV

 Anugerah & pengiktirafan 
TahunAnugerah / PengiktirafanKategoriPenerimaKeputusan2024The BrandLaureate Best Brands AwardsVisionary TechTVS2025Asia Pacific Broadcasting AwardsGovernment Streaming - MalaysiaTVS (2024 Sarawak Regatta)Live Event Streaming - MalaysiaTVS (2024 Sukma Games & 2024 Para Sukma Games)

 Lihat juga 
 Sarawak
 Sarawak Media Group
 Kerajaan Negeri Sarawak
 Senarai rancangan yang disiarkan oleh TVS
 Radio Televisyen Malaysia
 Southern Cross Media Group 
 RTL Deutschland

 Rujukan 

 Pautan luar 







Kategori:Saluran televisyen Internet
Kategori:Stesen televisyen berbahasa Melayu
Kategori:Televisyen di Malaysia
Kategori:Stesen televisyen di Malaysia
Kategori:Stesen televisyen yang ditubuhkan pada 2014
Kategori:Stesen televisyen yang ditubuhkan pada 2020